
Tisztelt Gazdasági Szereplők!
 

Az Országos Egészségbiztosítási Pénztár, mint Ajánlatkérő által a „Orvosi vények 2013. évi beszerzése” tárgyban indított, nyílt közbeszerzési eljárásban kiegészítő tájékoztatás iránti kérelem érkezett.

A beérkezett kérdésre a választ a Kbt. 45. § (2) bekezdése alapján az alábbiak szerint adom meg.

1. kérdés:

Az ajánlati felhívásban az ajánlat beadási határideje és az ajánlatok bontásának időpontja 2013. január 8., 10 óra. Az "Ajánlati Felhívás és Dokumentáció" című dokumentum 40. oldalán az ajánlatok bontásának időpontjánál azonban 2013. február 1. 10 óra szerepel. Ebben az esetben jól értjük-e, hogy az ajánlati felhívásban szereplő információ az irányadó, azaz az ajánlattételi határidő és az ajánlatok felbontásának az időpontja is 2013. január 8., 10 óra?

1. válasz:

A T. Gazdasági Szereplő helyesen értelmezi, az ajánlatok bontásának időpontja 2013. január 8. 10 óra. Az Ajánlati Felhívás és Dokumentáció című dokumentum 40. oldalán megjelölt időpont elírás következménye.

Kérem a fentiek tudomásul vételét.

Budapest, 2012. december 18.

                                               Üdvözlettel:

      Gacsályi Béla

                                                                                                          főosztályvezető-helyettes
